Ła Toyota Aygo ła ze na autovetura de'l tipo suparutiłitaria vendùa a partir da'l łujo 2005 fin a'l 2021. Tute łe Aygo łe ze costruìe inte l'inpianto de'l grupo TPCA , a Kolín . Prezentada ła prima volta inte'l 2005 a'l Sałon de l'automòbiłe de Zinevra, inte'l 2014 ne ze stà prezentada ła segonda zenarasion. Ła desizion de crear 'ste auto ła ze stà tolta el 12 łujo 2001, cuando i presidenti de ła Toyota e de'l Gruppo PSA, Fujio Cho e Jean-Martin Folz respetivamente, i ga desidesto de prodùzer na picoła auto par redùzer i costi de zviłupo. Ła Peugeot 107 e ła Citroën C1 łe diverse varsion de ła mèdema auto. Ła difarensa prinsipałe tra ła Aygo e łe só zemełe ła ze inte l'achipajamento interno, inte i stemi e inte i loghi. Ła produsion pianifegada ła ze 300.000 auto par ano e 100.000 auto par caza automobiłìstega. Łe vendite łe se ga scumisiàe inte'l łe łujo 2005 e l'auto ła ze disponibiłe co tre o sincue porte. Ghe zera do varsion motori disponibiłi, un 1.0 łitri motore a tre siłindri da 68 CV e un 1.4 łitri HDi diesel 4 siłindri in łinea motore da 54 CV. Ła ze disponibiłe in tre ałestimenti, ad ezenpio ła Aygo Sol che ła conprende un ałozamento par l'iPod e el sistema vivavoze Bluetooth. Inte'l 2009 e inte'l 2012 ła ga subìo do picołi restyling. A'l Sałon de l'automòbiłe de Zinevra de'l 2014, senpre co łe altre veture fruto de'l steso prozeto, ghe ne vien prezentada ła segonda zenarasion co un design pì resercà e tajente co un frontałe co na forma a "X" che'l sera łe preze d'aria, i zbregacałigo , i sotiłi fari anteriori fin ai specieti retrovizori e ai cristałi łaterałi. 'St'ùltemi, inte ła variante de carosarìa a 5 porte, i se estende fin a łanbir i ciari posteriori a zviłupo orizontałe integrài inte'l portełon a forma ezagonałe. Ła mecànega, profondamente azornada respeto a cueła de ła presedente Aygo, ła ze comun a cueła de łe citycar Citroën C1 e Peugeot 108. L'ùnego motore disponibiłe el ze e l 1.0 a tre siłindri a benzina co'l canbio manuałe a sincue marce o, a rechiesta, co cueło robotizà. Łe varsion diesel no łe vien pì reproponeste. Ła Aygo ła ga un diametro de stersada de 4,73 metri e ła ze deso dotada de l'Hill assist . Ła ofre anca interni inediti, caratarizài da novi abinamenti cromàteghi, mejoramenti de'l comfort par i 4 ocupanti e de ła siłensiozità interna, oltra che da ła prezensa de novi sistemi tecnołòzeghi de conetività e de infotainment. El cruscoto el ze in tonałità grizo scuro, el novo vołante rivestìo in pełe cusì cofà ła łeva de'l canbio. A ze po' disponibiłi do tipołozìe difarenti de sistemi audio, a do o cuatro altoparlanti, co'l vivavoze e porta USB co comandi integrà so'l vołante. El bagajaio el ze anpio 168 łitri co 4 posti in dòparo. L'auto ła ze disponibiłe in 4 ałestimenti: , che ła ofre speci rescaldabiłi ed ełetrisi, łimitador de vełosità, radio co vivavoze e comandi a'l vołante, climatizador e 6 airbag; , che ła zonta radio da 7" co retrocàmara e clima automàtega; e , che i ofre ciave ełetrònega, fendinebbia, serci in łiga da 15" ed ełementi stiłìsteghi spesìfeghi; , che ła zonta ai do ałestimenti prima sitài coverto verzibiłe in teła e canbio robotizà a 5 marce . Optional par tuti i ałestimenti navegador, sensori de parchegio posteriori, 5 porte che po' i deventarà drioman de serie par tute łe varsion ad ecesion de ła baze X-cool e antifurto. Dadrìo i veri posteriori i ze verzibiłi soło a conpaso, sielta detada da ła nesesità de tajar i costi.